Konstantin Petrjak
Konstantin Antonoviç Petrjak (rus. Константин Антонович Пе́тржак; 4 sentyabr 1907, Lukuv – 10 oktyabr 1998, Sankt-Peterburq) — SSRİ nüvə fiziki, fizika elmləri doktoru, professor, sovet eksperimental nüvə fizikasının banilərindən biri, sovet atom layihəsinin əsas yaradıcılarından biri. 1940-cı ildə A.F.İoffe adına REA-nın Fizika-Texniki İnstitutunda Georgi Flerov ilə birlikdə radioaktiv çevrilmələrin yeni növünü - uran nüvələrinin kortəbii parçalanmasını kəşf edib. K.A.Petrjakın əsərləri elmi nüvə fizikasının inkişafına və nüvədaxili enerjinin praktiki inkişafına bilavasitə təsir göstərən bir sıra görkəmli nailiyyətlərlə zənginləşib.